[ca] Introducció: El carcinoma escamós de cap i coll és el 6è tumor més diagnosticat a nivell mundial. La seva etiopatogènia té relació amb carcinògens ambientals com el tabac i l'alcohol, però també amb el virus del papil·loma humà en la localització de la orofaringe. La seva supervivència no ha experimentat una milloria evident amb els anys degut a les recidives locals i regionals, metàstasis a distància i segons tumors primaris. El pronòstic oncològic d'aquest tipus de tumor s'estima únicament amb factors tumorals (TNM). Tot i així, cada vegada existeix més evidència que també influeixen factors relacionats amb el pacient, degut a la interacció entre el sistema immunitari i la inflamació amb el càncer. L'anàlisi de sang és un mètode poc invasiu, de baix cost i àmpliament disponible que ens permet avaluar d'una manera senzilla l'estat immunitari, inflamatori i nutricional del pacient. Objectius: La principal hipòtesis del nostre estudi és que existeix una relació entre el pronòstic de la malaltia i el valor quantitatiu de diversos paràmetres analítics hematològics en pacients amb carcinomes escamosos de cap i coll. Com a objectius concrets ens proposem determinar quins paràmetres analítics condicionen de manera significativa el pronòstic dels pacients amb aquests tipus de tumors i proposar un paràmetre analític integrat que combini la informació pronòstica dels paràmetres individuals. Finalment, ens plantegem proposar un algoritme de classificació pronòstica pels pacients amb carcinomes escamosos de cap i coll que combini criteris tumorals (TNM) i criteris relatius al pacient (paràmetre integrat de valors analítics). Material i mètodes: Es tracta d'un estudi observacional retrospectiu on es va incloure els pacients diagnosticats histològicament de carcinoma escamós de cap i coll recollits en única institució (Hospital de Sant Pau) entre l'any 2000 i 2017, els quals disposaven d'una analítica sanguínia pretractament i un seguiment mínim de 2 anys. La cohort resultant va constar de 1274 pacients. Resultats: De tots els paràmetres analítics recollits, es va objectivar una relació significativa amb el resultats oncològics en les següents variables: creatinina, alanina aminotransferasa, albúmina, hemoglobina, hematòcrit, hematies, plaquetes, plaquetòcrit, leucòcits, neutròfils, monòcits i limfòcits. De tots ells, la hemoglobina va demostrar una major capacitat pronòstica. També es va comprovar la capacitat pronòstica en la nostra cohort de les ratis neutròfils-limfòcits, plaquetes-limfòcits, de l'índex de la resposta inflamatòria sistèmica (combinació de neutròfils, monòcits i limfòcits) i la relació aspartat aminotransferasa i alanina aminotransferasa, ja proposats anteriorment. Es va crear un paràmetre integrat conformat en el numerador per les variables en les que el seu augment va suposar una disminució de la supervivència (neutròfils, plaquetes i monòcits), i en el seu denominador per les variables en què el seu descens va suposar una disminució de la supervivència (creatinina, albúmina, hemoglobina, alanina aminotransferasa i limfòcits). Es va comprova com aquest paràmetre integrat presentava una capacitat pronòstica major al comparar-la amb la dels paràmetres analítics individuals i els paràmetres combinats coneguts prèviament. Es va proposar una classificació pronòstica que combinava informació tumoral (mitjançant la classificació TNM) i del pacient (mitjançant la categoria del valor del paràmetre integrat), demostrant una millor estratificació del risc que les classificacions actuals mitjançant només el TNM. Conclusions: L'estat inflamatori, immunitari i nutricional del pacient juga un paper important en el pronòstic oncològic del pacient amb carcinoma escamós de cap i coll. La informació pronòstica derivada del paràmetre analític integrat va ajudar a classificar els pacients en categories pronòstiques en les que es combinava característiques relatives al tumor amb el valor del paràmetre integrat.

[en] Introduction: Head and neck squamous cell carcinomas are the 6th most diagnosed tumour worldwide. Its pathogenesis is related to environmental carcinogens such as tobacco and alcohol, but also to the human papilloma virus in the oropharynx. Survival has not clearly improved over the years due to local and regional recurrences, distant metastases and second primary tumours. The oncological prognosis of this type of carcinoma is estimated by tumour factors alone (TNM). However, there is increasing evidence that host-related factors also play a role, due to the interaction between the immune system and inflammation with the cancer. Blood test is a low-invasive, low-cost, and readily available method that allows us to assess the patient's immune, inflammatory, and nutritional status in a simple way. Objective: The main hypothesis of our study is that there is a relationship between disease prognosis and the quantitative value of blood markers in patients with head and neck squamous cell carcinomas. As specific objectives, we aim to determine which blood markers significantly condition the prognosis of patients with these types of tumours, and to propose an integrated parameter that combines the prognostic information of the individual blood markers. Finally, we plan to propose a prognostic classification algorithm for patients with head and neck squamous cell carcinomas that combines tumour factors (TNM) and host-related factors (integrated parameter of blood values). Material and methods: This is a retrospective observational study which includes patients histologically diagnosed of head and neck squamous cell carcinoma collected at a single institution (Hospital de Sant Pau) between 2000 and 2017, who had a pre-treatment blood test and a minimum follow-up of 2 years. The resulting cohort consisted of 1274 patients. Results: Among all blood markers collected, a significant relationship with oncological outcomes was observed in the following variables: creatinine, alanine aminotransferase, albumin, haemoglobin, haematocrit, red blood cells, platelets, plateletocrit, leukocytes, neutrophils, monocytes, and lymphocytes. Of these, haemoglobin showed the highest prognostic capacity. Previously proposed combinate parameters like neutrophil-to-lymphocyte ratio, platelet-to-lymphocyte ratio, the systemic inflammatory response index (combination of neutrophils, monocytes, and lymphocytes) and aspartate aminotransferase and alanine aminotransferase ratio were also tested for prognostic capacity in our cohort. An integrated parameter was created, made up in the numerator by the variables in which their increase led to a decrease in survival (neutrophils, platelets, and monocytes), and in the denominator by the variables in which their decrease led to a decrease in survival (creatine, albumin, haemoglobin, alanine aminotransferase and lymphocytes). This integrated parameter was found to have a higher prognostic capacity when compared with the individual blood markers and the previously known combined parameters. A prognostic classification combining tumour (by TNM classification) and patient (by integrated parameter value category) information was proposed, demonstrating better risk stratification than current classifications by TNM alone. Conclusions: The inflammatory, immune, and nutritional status of the patient plays an important role in the oncological prognosis of the patients with head and neck squamous cell carcinoma. Prognostic information derived from the integrated analytical parameter helped to classify patients into prognostic categories combining tumour-related characteristics with the value of the integrated parameter.